open-index/open-wikipedia-markdown huggingface dataset:
नाथपा झाकड़ी जलविद्युत परियोजना

**नाथपा झाकड़ी जलविद्युत परियोजना** हिमाचल प्रदेश में राष्ट्रीय राजमार्ग २२ - हिन्दुस्तान तिब्बत मार्ग पर, सतलुज नदी पर स्थित है। इस परियोजना को मई,2004 में कमीशन किया गया था तथा आधिकारिक तौर पर 28 मई,2005 को तत्कालीन प्रधानमंत्री श्री मनमोहन सिंह ने इसे राष्ट्र को समर्पित किया।

## क्षमता
नाथपा झाकड़ी पनबिजली स्टेशन की क्षमता 1500 मेगावाट है और यह देश का चौथा सबसे बड़ा जलविद्युत प्लांट है। नाथपा झाकड़ी प्लांट प्रति वर्ष 6950.88 (6612) मिलियन यूनिट बिजली का उत्पादन करने के लिए डिजाइन किया गया है। इस प्लांट से विद्युत का आबंटन उत्तर भारतीय राज्यों हरियाणा, हि.प्र., पंजाब, जम्मू एवं कश्मीर, राजस्थान, उत्तर प्रदेश, उत्तराखण्ड तथा दिल्ली व चंडीगढ़ के सभी शहरों को होता है।

## लागत
नाथपा झाकड़ी जलविद्युत परियोजना पर 8187 करोड़ रुपए की लागत आई। इसे विश्व बैंक से सहायता प्राप्त है।

## विशेषताएं
* नाथपा में 486 क्यूमेक्स पानी को चार इनटेकों में डालने के लिए सतलुज नदी पर 62.50 मी.ऊँचा कंक्रीट ग्रेविटी बांध।
* प्रत्येक 525 मी.लंबे, 16.31 मी.चौड़े तथा 27.5 मी.गहरे चार चैम्बरों वाला बड़ा भूमिगत डिसिल्टिंग कॉम्पलेक्स।
* सर्जशाफ्ट तक 27.394 कि॰मी॰ लंबी तथा 10.15 मी. व्यास की हेड रेस टनल।
* 301 मी.गहरा तथा 21.60 मी.व्यास वाला ऊîपर से खुला सर्जशाफ्ट।
* प्रत्येक 4.90 मी. व्यास की सर्कुलर स्टील लाईन्ड तीन प्रेशर शाफ्टें जिन्हें 6 उत्पादन ईकाईयों के लिए आपूर्ति हेतु विद्युत गृह के समीप दो भागों में विभाजित किया गया है।
* प्रत्येक 250 मेगावाट की कुल 1500 मेगावाट स्थापित क्षमता की 06 वर्टिकल एक्सिज फ्रांसिस टरबाईनों वाली उत्पादन इकाईयां।
* 10.15 मी. व्यास के साथ 982 मी. लंबी टेलरेस टनल।

इस परियोजना को विश्व की सबसे लंबी जल सुरंग होने का श्रेय प्राप्त है।

## पुरस्कार
वर्ष 2011-12 और 2012-13 में उत्कृष्ट प्रदर्शन के लिए भारत के सबसे बड़े पनबिजली स्टेशन, नाथपा झाकड़ी को क्रमश: कांस्य व रजत शील्ड से पुरस्कृत किया गया। ये प्रतिष्ठित पुरस्कार केंद्रीय बिजली राज्य मंत्री श्री ज्योतिरादित्य सिंधिया ने 4 फ़रवरी 2014 को सतलुज जल विद्युत निगम लिमिटेड (एसजेवीएनएल) के सीएमडी श्री आर. पी. सिंह और श्री संजीव सूद, महाप्रबंधक (एनजेएचपीएस) को प्रदान किए। 

## बाहरी कड़ियाँ
| एसजेवीएन लिमिटेड की वैबसाईट पर नाथपा झाकड़ी जलविद्युत परियोजना का पृष्ठ
## सन्दर्भ

श्रेणी:भारत में जलविद्युत
श्रेणी:हिमाचल प्रदेश
असद भोपाली

**असद भोपाली** (जन्म: 10 जुलाई 1921, मृत्यु: 9 जून 1990), बॉलीवुड के एक गीतकार हैं। असद का जन्म भोपाल में 10 जुलाई 1921 को हुआ था। उनके पिता का नाम मुंशी अहमद खान था और असद उनकी पहली संतान थे। उनका जन्म नाम असादुल्लाह खान था। उन्होंने फारसी, अरबी, उर्दू और अंग्रेजी में औपचारिक शिक्षा प्राप्त की थी। असद अपनी शायरी के चलते धीरे धीरे असद भोपाली के नाम से मशहूर हो गये। 28 साल की उम्र में यह गीतकार बनने के लिए बंबई आ गये, लेकिन अपनी पहचान बनाने के लिए उन्हें पूरे जीवन संघर्ष करना पड़ा।

उन्होंने पहले पहल 1949 की फिल्म "दुनिया" के लिए दो गीत लिखे, जिन्हे मोहम्मद रफी (रोना है तो चुपके चुपके रो) और सुरैया (अरमान लूटे दिल टूट गया) की आवाज में रिकॉर्ड किया गया था। इन्हे प्रसिद्धि इनके बी आर चोपडा की फिल्म अफसाना के गीतों से मिली। असद ने अपने समय के सबसे प्रमुख संगीत निर्देशकों जैसे कि श्याम सुन्दर, हुस्नलाल-भगतराम, सी. रामचंद्र, खय्याम, धनी राम, मानस मुखर्जी, लक्ष्मीकांत-प्यारेलाल, कल्याणजी-आनंदजी और हेमंत मुखर्जी के साथ काम किया है।

असद की दो पत्नियां और नौ बच्चे थे, जिनमें से गालिब असद फिल्म उद्योग का हिस्सा हैं।

1990 में असद को उनके द्वारा फिल्म मैंने प्यार किया के लिए लिखे गीत **कबूतर जा जा जा** के लिए प्रतिष्ठित फिल्मफेयर पुरस्कार दिया गया, हालांकि, तब तक वह पक्षाघात होने से अपाहिज हो गये थे। 9 जून 1990 को उनका निधन हो गया।

## लोकप्रिय गीत

असद भोपाली द्वारा लिखे कुछ लोकप्रिय गीत

*दिल दीवाना बिन सजना के माने ना - मैंने प्यार किया
*कबूतर जा जा जा - मैने प्यार किया
*हम तुम से जुदा होक - एक सपेरा एक लुटेरा
*दिल का सूना साज़ - एक नारी दो रूप
*ऐ मेरे दिल-ए-नादां तू ग़म से न घबराना - टॉवर हाउस
*दिल की बातें दिल ही जाने - रूप तेरा मस्ताना
*हसीन दिलरुबा करीब आ ज़रा - रूप तेरा मस्ताना
*अजनबी तुम जाने पहचाने से लगते हो - हम सब उस्ताद हैं
*इना मीना डीका दाई डम नीका - आशा
*वो जब याद आये बहुत याद आये - पारसमणि
*हम कश्म-ए कशे गम से गुज़र क्यों नहीं जाते – फ्री लव
*प्यार बांटते चलो - हम सब उस्ताद हैं
*सुनो जाना सुनो जाना - हम सब उस्ताद हैं
*हंसता हुआ नूरानी चेहरा- पारसमणि
*मैने कह था आना संडे को – उस्तादों के उस्ताद
*पजामा तंग है कुर्ता ढीला - शिमला रोड
*आप की इनायतें आप के करम - वंदना
*सौ बार जन्म लेंगे सौ बार फना होंगे -उस्तादों के उस्ताद

## सन्दर्भ

## इन्हें भी देखें

श्रेणी:भोपाल के लोग
श्रेणी:1921 में जन्मे लोग
श्रेणी:१९९० में निधन
श्रेणी:फ़िल्मी गीतकार
श्रेणी:उर्दू शायर
श्रेणी:फ़िल्मफ़ेयर पुरस्कार विजेता
संजीव भिखचंदानी

**संजीव भिखचंदानी** एक भारतीय व्यवसायी एवं नौकरी डाट काम के फाउंडर और सीईओ हैं।
## सन्दर्भ

श्रेणी:1964 में जन्मे लोग
पैलेस ऑन व्हील्स

***पैलेस ऑन व्हील्स*** भारत की एक विलासदायी रेलगाड़ी है। इसको भारतीय रेल द्वारा राजस्थान राज्य में पर्यटन को बढ़ावा देने के उद्देश्य से चलाया गया था।

इस रेल सेवा को अगस्त २००९ में नवीनीकृत कर पुनः लॉन्च किया गया था, जिसमें पहले से अलग नयी सजावट, यात्रा कार्यक्रम एवं भोजन सूची थी। वर्ष २०१० में इसे विश्व की सबसे विलासदायी रेलगाड़ियों की सूची में चौथा स्थान दिया गया था।

## इतिहास
*पैलेस ऑन व्हील्स* का आरंभ १९८२ के भारतीय गणतंत्र दिवस, २६ जनवरी को किया गया था।

यहाम *पैलेस ऑन व्हील्स *की संकल्पना इसके यानों के शाही अंदाज से ली गयी थी, जिनका निर्माण उद्देश्य पहले राजपूताना, गुजरात एवं अन्य रजवाड़ों के शासकों एवं ब्रिटिश भारत के वाइसरॉय तथा हैदराबाद के निज़ाम के लिये किया गया था।

## आंतरिक सज्जा
दिल्ली निवासी आंतरिक सज्जा विशेषज्ञ (इंटीरियर डिज़ाइनर) मोनिका खन्ना ने इस रेलगाड़ी की आंतरिक सज्जा की है।

## सुविधाएं
इस गाड़ी में १४ कोच होते हैं। प्रत्येक का नाम भारत के पूर्व रजवाड़ों पर रखा गया है और यह उनकी शैली से प्रभावित भी है। इनके नाम हैं: अलवर, भरतपुर, बीकानेर, बूंदी, धौलपुर, डूंगरगढ़, जैसलमेर, जयपुर, झालावाड़, जोधपुर, किशनगढ़, कोटा, सिरोही एवं उदयपुर। इन प्रत्येक कोच में चार केबिन हैं (जिन्हें कंपनी द्वारा सैलून या चैम्बर कहा गया है) जो विलासिता की सुविधाओं से परिपूर्ण हैं।

गाड़ी में दो रेस्तरां भी हैं: *[[महाराजा|द महाराजा]]* एवं *[[महाराजा|द महारानी]]*, जिनमें राजस्थानी परिवेश मिलता है किन्तु भोजन सूची में भारतीय के साथ साथ यूरोपीय, चीनी, एवं कॉण्टिनेण्टल खानपान भी उपलब्ध हैं। इनके अलावा अब गाड़ी में स्पा, पार्लर और जिम जैसी आधुनिक सुविधाएं भी उपलब्ध हैं।

## मार्ग
यह गाड़ी नई दिल्ली से अपनी आठ-दिवसीय यात्रा पर निकलती है। इस यात्रा के दौरान ये राजस्थान में घूमती हुई जयपुर, जैसलमेर, जोधपुर, सवाई माधोपुर,चित्तौड़गढ़, उदयपुर, बीकानेर एवं उत्तर प्रदेश में आगरा रुकती है। पहले-पहल आरंभ हुई* पैलेस ऑन व्हील्स* का टिकट केवल डॉलर में ही मिलता था, किन्तु अब ये भारतीय रुपये में भी उपलब्ध है।
## सन्दर्भ

## बाहरी कड़ियाँ
*

श्रेणी:रेल
श्रेणी:भारतीय रेल की गाड़ियां
रुचि सांघवी

**रुचि सांघवी** (जन्म २० जनवरी १९८२) प्रथम अभियन्ता हैं जिन्हें सामाजिक नेटवर्किंग वेबसाईट फेसबुक ने नियुक्त किया गया। 
वो फेसबुक पर प्रधान उत्पाद प्रबंधक हैं।
## सन्दर्भ

श्रेणी:1982 में जन्मे लोग
श्रेणी:फेसबुक
मानसर सरोवर

जम्मू से ६२&nbsp;कि.मी दूर स्थित** मानसर झील** एक सुंदर सरोवर है जिसको जंगलों से ढंके पहाड़ घेरे हुए हैं। यह झील लगभग १ मील लम्बी और आधा मील चौड़ी है।  जम्मू से निकटस्थ स्थित शहर से बाहर के भ्रमण के लिये एक लोकप्रिय स्थान है। इस स्थान की हिन्दू धर्म में मान्यता भी है और इसकी पवित्रता और कथाएं मानसरोवर झील से जुड़ी हुई हैं।

## निकटवर्ती
मानसर झील के पूर्वी तट पर एक शेषनाग को समर्पित मन्दिर है, यह वो नाग है जो भगवान विष्णु के लिये शेष शय्या बनाता है और इसके कई सिर कहलाते हैं। इस स्थान पर एक बड़ा शिलाखण्ड है जिसके ऊपर कई लोहे की जंजीरें बंधी हुई हैं। ये संभवतः शेषनाग के स्वागत में प्रतीक्षारत छोटे सांपों के प्रतीक हैं। नवविवाहित युगल को इस झील की तीन परिक्रमा करना शुभ और लाभदायक माना जाता है। 

इसी परिसर में दो अन्य प्राचीन मन्दिर भी हैं जो उमापति महादेव और नृसिंह भगवान को समर्पित हैं और कुछ दूरी पर एक देवी दुर्गा का मन्दिर भी है जहां बहुत से दर्शनार्थी शृद्धालु आते हैं। त्योहारों के अवसर पर लोग झील में डुबकी भी लगाते हैं। कई हिन्दू परिवार यहां अपने लड़कों का मुंडन संस्कार भी करवाने आते हैं। मानसर झील में राज्य पर्यटन विभाग द्वारा नौकायन की सुविधा भी उपलब्ध है।

मानसर झील एक अन्य सड़क से भी जुड़ती है, जो पठानकोट को सीधे उधमपुर से जोड़ती है। उधमपुर राष्ट्रीय राजमार्ग १अ पर बसा सामरिक दृष्टि से महत्त्वपूर्ण शहर है। मानसर या सांबा से उधमपुर का एक छोटा मार्ग भी है जो जम्मू शहर के बाहर से निकल जाता है और मानसर झील से निकलता है। एक अन्य छोटा सरोवर भी मानसर झील से जुड़ा है, सुरिन्सर सरोवर। यह जम्मू शहर से २४4&nbsp;कि.मी दूर उसी बायपास मार्ग पर स्थित है।

## सन्दर्भ

श्रेणी:जम्मू
श्रेणी:जम्मू और कश्मीर की झीलें
श्रेणी:जम्मू और कश्मीर
नईदुनिया

**नईदुनिया** नईदुनिया मिडिया लिमिटेड द्वारा संचालित एक दैनिक हिन्दी समाचार पत्र है। भारत की स्वतन्त्रता से कुछ दिन पूर्व 5 जून 1947 को इसकी स्थापना इन्दौर में हुई।

"नई दुनिया" का प्रकाशन इंदौर से 5 जून 1947 को कृष्णचन्द्र मुदकल तथा कृष्णकांत व्यास के प्रयत्नों से आरम्भ हुआ। उस समय यह एक छोटा सा सायंकालीन दैनिक था। मध्यप्रदेश बनने के बाद 'नई दुनिया' ने अपने रायपुर (1952) और जबलपुर (1959) संस्करण प्रारम्भ किये लेकिन वे 1971में बन्द कर दिये गए। हालांकि बाद में छत्तीसगढ़ अलग राज्य बनने के बाद नई दुनिया का रायपुर और बिलासपुर संस्करण का प्रकाशन आरंभ हुआ।

'नई दुनिया' की भव्य साज-सज्जा, सरल भाषा, उत्कृष्ट सम्पादकीय तथा ताजा समाचारों ने उसे न केवल मध्यप्रदेश का सर्वाधिक प्रसारित पत्र बना दिया बल्कि उसे देश के श्रेष्ठ हिन्दी दैनिकों की श्रेणी में बिठा दिया है। इसके प्रधान सम्पादक राहुल बारपुते ने पत्रकारिता के श्रेष्ठ आदर्श, मानदण्ड स्थापित किये। इसके अलावा स्व राजेंद्र माथुर, प्रभाष जोशी जैसे देश के नामचीन पत्रकारों ने भी नई दुनिया से अपनी पहचान बनाई। मध्यप्रदेश में अनेक साहित्यकार, लेखक, कवि इस पत्र के साथ जुड़े हुए हैं। भारतीय भाषाओं के बड़े समाचार पत्रों में उत्कृष्ट छपाई के लिए कई पुरस्कार `नई दुनिया' को मिले हैं। देश के हिन्दी दैनिक समाचार-पत्रों में 'नई दुनिया' ने सर्व प्रथम आफसेट मुद्रण पद्धति अपनाई। राजेन्द्र माथुर भी इसके प्रधान सम्पादक रहे हैं।

## सन्दर्भ

## बाहरी कड़ियाँ
* नईदुनिया का आधिकारिक जालस्थल

श्रेणी:हिन्दी समाचार पत्र
देशबन्धु

**देशबन्धु** हिन्दी भाषा में प्रकाशित एक समाचार पत्र है। इसकी स्थापना १९५९ में रायपुर में की गयी, जो अब छतीसगढ़ की राजधानी है।
## सन्दर्भ

## बाहरी कड़ियाँ
*

श्रेणी:हिन्दी समाचार पत्र
हरिभूमि

**हरिभूमि** हिन्दी भाषा में प्रकाशित होने वाला एक दैनिक समाचार पत्र है जो भारत में हरियाणा, छत्तीसगढ़ और मध्य प्रदेश में प्रकाशित होता है। इसकी स्थापना १९९६ में हुई जो वर्तमान में हरियाणा में रोहतक से, छत्तीसगढ़ में बिलासपुर, रायपुर एवं रायगढ़ से, मध्य प्रदेश में जबलपुर से और दिल्ली से प्रकाशित होता है। हरिभूमि ग्रुप की शुरुआत 5 सितंबर 1996 को साप्ताहिक हिंदी पत्रिका के रूप में हुई थी। बाद में नवंबर 1997 में यह दैनिक हिंदी अखबार के रूप में हरियाणा से रोहतक एडिशन के रूप में लांच किया गया। रोहतक एडिशन के जरिए पूरे हरियाणा राज्य की खबरें प्रकाशित की जाने लगीं।

अप्रैल 1998 में हरिभूमि मीडिया ग्रुप ने दिल्ली संस्करण की शुरूआत की और दिल्ली के साथ फरीदाबाद और गुड़गांव की खबरें प्रकाशित की जाने लगीं।

मार्च 2001 में हरिभूमि ग्रुप ने छत्तीसगढ़ में प्रवेश किया और बिलासपुर एडिशन की शुरूआत की। जून 2002 में बिलासपुर औऱ रायपुर में ग्रुप के ऑफिस शुरू किए गए। रायपुर एडिशन ने उड़ीसा के भी काफी क्षेत्र की खबरें प्रकाशित करनी शुरू कीं।

अक्टूबर 2008 में मध्य प्रदेश से हरिभूमि जबलपुर की शुरूआत की गई। इसी साल छत्तीसगढ़ में रायगढ़ एडीशन की भी शुरूआत की गई।

## प्रसार और पाठक संख्या
जनवरी से दिसंबर 2014 तक प्रसार और पाठक संख्या :

आईआरएस के आंकड़ों के अनुसार हरिभूमि छत्तीसगढ़ में प्रथम स्थान पर है।

हरिभूमि मीडिया ग्रुप दैनिक समाचारपत्र के अलावा विभिन्न प्रकार के साप्ताहिक सप्लीमेंट भी उपलब्ध कराता है। इनमें महिलाओं के लिए 'सहेली', बच्चों के लिए 'बालभूमि', युवाओं के लिए 'मंजिल', रविवार स्पेशल 'रविवार भारती', मनोरंजन के लिए 'रंगारंग' तथा सांस्कृतिक मैग्जीन 'चौपाल' प्रकाशित करता है।

हरिभूमि मीडिया ग्रुप के फाउंडर कैप्‍टेन अभिमन्यु सिंधु तथा ग्रुप एडिटर डॉ॰ कुलबीर छिकारा हैं।

## सन्दर्भ

## बाहरी कड़ियाँ
*

श्रेणी:हिन्दी समाचार पत्र
आर्थिक साम्राज्यवाद

वर्तमान अर्थनीतिक परिप्रेक्ष्य में **आर्थिक साम्राज्यवाद** (Economic imperialism) से आशय आर्थिक सिद्धान्तों को सामाजिक विज्ञान के अन्य सम्बन्धित क्षेत्रों में भी लागू करने का क्रमबद्ध प्रयत्न करना है। इस तरह के प्रयत्न के परिणामस्वरूप कई नई विधाओं (disciplines) का जन्म हुआ।

श्रेणी:अर्थशास्त्र
सप्तवर्षीय युद्ध

**सप्तवर्षीय युद्ध** (Seven Years' War) एक विश्वयुद्ध था जो 1756 तथा 1763 के बीच लड़ा गया। इसमें 1756 से 1763 तक की सात वर्ष अवधि में युद्ध की तीव्रता अधिक थी। इसमें उस समय की प्रमुख राजनीतिक तथा सामरिक रूप से शक्तिशाली देश शामिल थे। इसका प्रभाव योरप, उत्तरी अमेरिका, केंद्रीय अमेरिका, पश्चिमी अफ्रीकी समुद्रतट, भारत तथा फिलीपींस पर पड़ा। भारतीय इतिहास के सन्दर्भ में इसे **तृतीय कर्नाटक युद्ध** (Third Carnatic War / 1757–63) कहते हैं। विश्व के दूसरे क्षेत्रों में इसे 'द फ्रेंच ऐण्ड इण्डियन वार' (उत्तरी अमेरिका, 1754–63); मॉमेरियन वार (स्वीडेन तथा प्रुसिया, 1757–62); तृतीय सिलेसियन युद्ध (प्रुसिया तथा आस्ट्रिया, 1756–63) आदि के नाम से जाना जाता है। 
center|thumb|500px|सप्तवर्षीय युद्ध के क्षेत्र एवं सम्बन्धित युद्धरत देश<br>
'''नीला''': ग्रेट ब्रिटेन, प्रुसिया, पुर्तगाल तथा मित्रदेश<br>
'''हरा''': फ्रांस, स्पेन, आस्ट्रिया, रूस, स्वीडेन तथा मित्रदेश    अब्राहम की चोटी पर उलफे की विजय के साथ ही अमेरिका  का इतिहास आरंभ हुआ .
                      

श्रेणी:युद्ध
श्रेणी:यूरोप का इतिहास
श्रेणी:उत्तर अमेरिका का इतिहास
श्रेणी:भारत का इतिहास

प्रधानमंत्री ग्रेनविले था|
सीसीआई

* 
* भारतीय कपास निगम लिमिटेड
* कार्टूनिस्ट्स क्लब ऑफ इंडिया
* अंतरराष्ट्रीय क्रिकेट परिषद (आई सी सी)
* भारतीय प्रतिस्पर्धा आयोग - (अंग्रेजी नाम- competition Commission of India / CCI)
*
एक विमीय समष्टि

गणित और भौतिक विज्ञान में *n*-संख्याओं के एक अनुक्रम को *n*-विमीय समष्टि के रूप में मान सकते हैं। जब *n*=1 हो तो इस तरह के सभी समुच्चय एक-विमीय युक्लिडीय समष्टि का निर्माण करते हैं।
## एक विमीय ज्यामिति
### अधिगोलक
एक विमीय अधिगोलक बिन्दुओं के समूह के रूप, कभी-कभी इसे **शून्य-विमीय** गोला भी कहा जाता है क्योंकि इसके तल की विमा शून्य होती है। इसकी लम्बाई
:L = 2r
जहाँ r त्रिज्या है।
## एक विमीय समष्टि में निर्देशांक पद्धति

प्रमुख पद्धातियाँ संख्या रेखा और कोण हैं।

Image:Coord NumberLine.svg|संख्या रेखा
Image:Coord Angle.svg|कोण

श्रेणी:विमा
चतुर्विम समष्टि

**चतुर्विम समष्टि** मुख्यतः त्रिविम समष्टि का ही व्यापकीकरण है। इसका गणितज्ञों और दार्शनिकों द्वारा लगभग दो सदियों तक अध्ययन किया गया। सामान्यतः जब त्रिविम समष्टि में समय जोड़कर चतुर्थ विमा का अध्ययन किया जाता है लेकिन व्यापक रूप में किसी भी विमा का किसी एक राशी के साथ नामकरण नहीं किया जा सकता अतः इसे *n*-विमीय समष्टि की उस अवस्था को कहा जा सकता है जब *n* का मान 4 हो।
श्रेणी:चतुर्विम समष्टि
पुनरुज्जीवित भाषाओं की सूची

**पुनरुज्जीवित भाषा** (revived language) से आशय उस भाषा से है जो पूर्णतः मृत या लगभग मृत होने के बाद किसी व्यक्ति या समूह के योजनाबद्ध प्रयास से पुनः अपनी पुरानी अवस्था या उसके कुछ अंश को प्राप्त कर ली हो। 

## प्रमुख पुनरुज्जीवित भाषाएँ
# हिब्रू
# ऐनू (Ainu)
# बर्नगर्ला (Barngarla)
# बेलारूसी (Belarusian)
# चोचेन्यो (Chochenyo)
# कॉर्निश (Cornish)
# हवाई भाषा (Hawaiian)
# कौर्ना (Kaurna)
# लैटिन
# लाजुरी या लाज (Lazuri, aka Laz)
# लिओनी भाषा (Leonese)
# मैंक्स (Manx)
# माओरी (Māori)
# उक्सितान गास्कून (Occitan Gascon)
# पलवा कानी (Palawa kani / तस्मानियाई भाषा)
# संस्कृत
# वामपानोग (Wampanoag)

## इन्हें भी देखें
*भाषा पुनर्जीवन

श्रेणी:भाषा
गणितीय वित्त

**गणितीय वित्त** (Mathematical finance) अनुप्रयुक्त गणित की एक शाखा (प्रक्षेत्र) है जो वित्त-बाजार (financial markets) से संबंधित है। बहुत से विश्वविद्यालयों में गणितीय वित्त की शिक्षा दी जाती है।

श्रेणी:गणित
स्कॉल (चंद्रमा)

**स्कॉल** (Skoll) ( ) या **सेटर्न XLVII** (अस्थायी पदनाम **S/2006 S 8**), शनि का एक प्रतिगामी अनियमित चंद्रमा है। इसकी खोज की घोषणा 5 जनवरी और 30 अप्रैल 2006 के मध्य लिए गए अवलोकनों से, 26 जून 2006 को स्कॉट एस शेपर्ड, डेविड सी. जेविट और जान क्लेयना द्वारा हुई थी।

स्कॉल व्यास में करीब 6 किलोमीटर है (0.04 का एक माना हुआ ऐल्बीडो) और शनि की परिक्रमा 17.6 गीगा मीटर (दस लाख किलोमीटर) की औसत दूरी से 869 दिवसों में करता है। इसकी कक्षा मामूली झुकी हुई और अत्यधिक चपटी है। 

यह अप्रेल 2007 में स्कॉल पर नामित हुआ जो कि नोर्स पौराणिक में एक भीमकाय भेडिया है, फर्नीसल्फ्र का पुत्र और हाती का जुडवा भाई है। 

## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
बेरी

**बेरी** निम्न में से एक हो सकता है:

## व्यक्ति अथवा समूह
* चक बेरी, अमेरिकी गिटारवादक, गायक और गीतकार
* ज़खावा लोग, एक अफ़्रीकी समूह
* बेरी, एक पंजाबी खत्री गोत्र
* रितु बेरी, एक भारतीय फ़ैशन डिज़ाइनर
* बेरी थिमप्पा, ब्रिटिश ईस्ट इंडिया कंपनी के लिए एक दुभाषिया
* हैल बेरी - अमेरिकी अभिनेत्री, पूर्व फ़ैशन मॉडल
* सुदेश बेरी - भारतीय टेलीविजन और फ़िल्म अभिनेता
* नरेंद्रनाथ बेरी - चिकित्सा विज्ञान के क्षेत्र पद्म भूषण से सम्मानित व्यक्ति 
## स्थान एवं संस्थान
* बेरी, हरियाणा, भारत का एक कस्बा
* बाबा बेरी, सियालकोट, पाकिस्तान में एक गुरुद्वारा
* भाभा इंजीनियरिंग रिसर्च इंस्टीट्यूट (BERI)
* बेरी कोलों फारेस्ट पार्क, गाम्बिया में एक वन्य पार्क
* बेरी, (सीकर), भारतीय राज्य राजस्थान के सीकर जिले क एक गाँव
* बेरी खुर्द – भारतीय राज्य राजस्थान के नागौर जिले क एक गाँव
* बेरी चाहर गाँव - उत्तर प्रदेश, भारत में स्थित एक गाँव
* बेरीनाग, बेरीनाग तहसील - उत्तराखण्ड का एक गाँव
* बेरी गाँव, बिक्रम (पटना) - बिहार का एक गाँव
* बेरी (औरंगाबाद) - बिहार का एक गाँव
## इन्हें भी देखें
* बेरीलियम - एक भौतिक एवं राशायनिक तत्व
* बेरीबेरी
तितरम

"तितरम" उत्तर भारतीय राज्य हरियाणा के कैथल जिले में स्थित एक गांव है। यह गांव राष्ट्रीय राजमार्ग 65 और राज्य राजमार्ग 11-ए के महत्वपूर्ण जंक्शन पर कैथल से मात्र 8 कि.मी. दूरी पर स्थित है। इस बिंदु को तितरम मोङ के रूप में जाना जाता है। यह माना जाता है कि प्राचीन भारतीय धार्मिक ग्रंथों तैत्रीय संहिता और तैत्तिरीयोपनिषद की रचना इसी गांव के आस-पास हुई थी।

2011 की जनगणना के अनुसार तितरम गांव की आबादी 4309 है जो 752 परिवारों में रहते हैं।इनमें से 2341 पुरूष जबकि 1968 महिलाएं हैं।इस गांव की साक्षरता दर लगभग 70% है।पुरूष साक्षरता 79.35% है, जबकि महिला साक्षरता दर 57.14% है।पंचायती राज अधिनियम तथा भारत के संविधान के अनुसार यह गांव सरपंच (गांव के प्रधान) द्वारा प्रशासित किया जाता है।

इस गांव की आबादी में मुख्यत: कुंडू(कुन्डू) गोत्र के जाट हैं। चमार (हरिजन), कुम्हार (पॉटर) और लोहार (विश्वकर्मा) आदि कुछ अन्य जातियां (सामाजिक समूह) इस गांव में हैं।

पहले यहां की अधिकांश आबादी कृषि द्वारा जीवनयापन करती थी लेकिन अब कैथल शहर के नजदीक होने तथा उच्च शिक्षा तक पहुँच के कारण नौकरी और छोटे पैमाने पर व्यापार के अवसरों में विभिन्न अन्य विकल्प तलाश रही है।एक जवाहर नवोदय विद्यालय गांव में 1987 में स्थापित किया गया था जो कैथल-जींदं राज्यमार्ग पर स्थित है।इसके अतिरिक्त यहाँ एक सरकारी हाई स्कूल और 2 सरकारी प्राथमिक विद्यालय लड़कों और लड़कियों के लिए अलग-अलग से है।
चंदना, प्योदा, देवबन और हरसोला आदि अन्य आसपास के गांव हैं।

## सन्दर्भ

श्रेणी:कैथल ज़िला
श्रेणी:हरियाणा के गाँव
अनिल शास्त्री

[चित्र:


'''अनिल शास्त्री''' ([अंग्रेजी: Anil Shastri) भारत के द्वितीय प्रधान मन्त्री लाल बहादुर शास्त्री के द्वितीय पुत्र हैं। वे भारतीय राष्ट्रीय काँग्रेस के वरिष्ठ नेताओं में से एक हैं। काँग्रेस पार्टी में वे अपनी स्पष्टवादिता (साफगोई) के लिये विशेष रूप से जाने जाते हैं। 1989 में वे वाराणसी से लोक सभा के सांसद चुने गये और भारत सरकार के वित्त मन्त्रालय में मन्त्री भी रहे।
अंगूठाकार|कांग्रेस नेता

वर्तमान समय में वे काँग्रेस कार्यकारिणी के विशिष्ट आमन्त्रित सदस्य हैं। 
## संक्षिप्त परिचय
अनिल शास्त्री का जन्म लखनऊ में लाल बहादुर शास्त्री और ललिता शास्त्री के यहाँ हुआ। उन्होंने दिल्ली के सेण्ट कोलम्बिया स्कूल और सेण्ट स्टीफन कॉलेज से शिक्षा ग्रहण की। बाद में उन्होंने ऐस्ट्रिज बिजिनेस स्कूल यू०के० से ऐडवांस मैनेजमेण्ट प्रोग्राम का कोर्स भी किया।
अंगूठाकार|अनिल शास्त्री के पिता
उनका विवाह मंजू श्रीवास्तव से 24 फ़रवरी 1973 को हुआ जिनसे उनके तीन बेटे हैं - आदर्श, लगन और मुदित। दो बेटे गुड़गाँव में सर्विस करते हैं तथा सबसे छोटा मुंबई में एक रिटेल शॉप का काम देखता है। 

स्वयं अनिल शास्त्री ने भी स्नातक करने के बाद पूरे सत्रह साल एक कॉरपोरेट ऑफिस में काम किया। वहाँ से त्यागपत्र देकर वे राजनीति में आ गये।.एक बार कांग्रेस के टिकट पर लोकसभा का चुनाव जीता और दो साल तक मन्त्री भी रहे। इस समय वे अपने परिवार सहित नोएडा में स्थायी रूप से रह रहे हैं।

## सामाजिक व शैक्षणिक क्षेत्र में
प्रबन्धन के क्षेत्र में उच्चतर शिक्षा प्रदान करने हेतु उनकी अहम भूमिका रही है। अनिल शास्त्री अपने पिता के नाम पर सीमित साधनों से शुरू किये गये लालबहादुर शास्त्री इन्स्टीट्यूट ऑफ मैनेजमेण्ट दिल्ली के चेयरमैन तथा लालबहादुर शास्त्री इन्स्टीट्यूट ऑफ मैनेजमेण्ट एण्ड टेक्नॉलोजी बरेली के अध्यक्ष हैं। इसके अतिरिक्त लालबहादुर शास्त्री नेशनल मेमोरियल ट्रस्ट के ट्रस्टियों में भी उनका नाम शामिल हैं। यह ट्रस्ट कई सामाजिक व सांस्कृतिक गतिबिधियों को संचालित करता है।

## सन्दर्भ

## इन्हें भी देखें
* सुनील शास्त्री

## बाहरी कड़ियाँ
* लालबहादुर शास्त्री का वंश-वृक्ष
* अनिल शास्त्री ने बंसल को हटाने की माँग की
* लालबहादुर शास्त्री इन्स्टीट्यूट ऑफ मैनेजमेण्ट दिल्ली
श्रेणी:सांसद
कृष्णा तेरे देश में

***कृष्णा तेरे देश में*** 2000 में प्रदर्शित शिव कुमार द्वारा निर्देशित एवं निर्मित भारतीय फ़िल्म है। फ़िल्म संगीत रवीन्द्र जैन ने दिया है।

## कलाकार
* अशोक शर्मा
* चेतन
* देव शर्मा
* असरानी
* जॉनी लीवर
* माणक प्रामनिक
* रज़ा मुराद
* पूनम दासगुप्ता
* राजु श्रीवास्तव
* उपासना सिंह
* रमेश गोयल
* रेणु शर्मा
* शिव कुमार

## सन्दर्भ

श्रेणी:भारतीय फ़िल्में
राणा भगवानदास

**न्यायमूर्ति (सेवानिवृत्त) राणा भगवानदास** (20 दिसम्बर 1942 - 23 फ़रवरी 2015), पाकिस्तानी न्यायपालिका के एक उच्च सम्मानित व्यक्ति पाकिस्तानी सर्वोच्य न्यायालय के न्यायधीश एवं कार्यवाहक मुख्य न्यायधीश थे। वो पाकिस्तान में २००७ के न्यायिक संकट और संक्षिप्त समय के लिए जब पदधारी इफ़्तिख़ार मोहम्मद चौधरी २००५ और २००६ के दौरान विदेश यात्रा पर गये तब कार्यवाहक मुख्य न्यायाधीश का कार्यभार सम्भालाऔर इस प्रकार वो प्रथम हिन्दू और दूसरे गैर-मुस्लिम व्यक्ति हैं जिन्होंने पाकिस्तान के उच्चतम न्यायालय के प्रमुखा का कार्यभार सम्भाला। राणा भगवानदास ने पाकिस्तान के संघीय लोक सेवा आयोग के अध्यक्ष के रूप में भी कार्य किया था। 2009 में वो संघीय नागरिक सेवा के चयन के लिए पैनल के प्रमुख का कार्य भी किया।
## जीवन
राणा भगवानदास का जन्म २० दिसम्बर १९४२ को सिंध के नसीराबाद, कराची के एक हिन्दू सिंधी परिवार में हुआ। उन्होंने कानून की पढ़ाई की और इस्लामी अध्ययन में मास्टर्स डिग्री प्राप्त की। २३ फ़रवरी २०१५ को उनका निधन हो गया।

## कार्यवाहक मुख्य न्यायाधीश
9 मार्च 2007 को पाकिस्तानी राष्ट्रपति मुशर्रफ़ ने मुख्य न्यायाधीश चौधरी को "गैर-कार्यात्मक" घोषित किया और पाकिस्तान की सुप्रीम न्यायिक परिषद (एसजेसी) को उनके खिलाफ एक आरोप अग्रेषित किये। अतः न्यायाधीश भगवानदास को कार्यवाहक मुख्य न्यायाधीश का स्थान प्राप्त होना चाहिए लेकिन उन्होंने कुछ दिन अज्ञात रहने के बाद बताया कि वो ह्बारत की यात्रा पर गये हुए हैं। 15 मार्च 2007 को उनका तत्कालीन ठिकाना घोषित करने के लिए पाकिस्तान सरकार के आग्रह पर उच्चतम न्यायालय में याचिका दायर की गयी। वो 23 मार्च को पुनः घर गये। वो पाकिस्तान में हो रही घटनाओं से परिचित थे। भारत से लौटने के पश्चात उन्होंने कार्यवाहक उच्चन्याधीष का पद ग्रहण किया। उनका कार्यकाल 24 मार्च से 20 जुलाई 2007 तक जारी रहा जब तक कि पाकिस्तान के उच्चतम न्यायालय ने इफ़तिखार मुहम्मद चौधरी को उनके पद पर पुनः स्थापित किया।

## सन्दर्भ

श्रेणी:1942 में जन्मे लोग
श्रेणी:२०१५ में निधन
श्रेणी:पाकिस्तान में हिन्दू धर्म
ओरेसंड सेतु

**ओरेसण्ड सेतु ** (, , संयुक्त संकरित नाम: *Øresundsbron*) स्कैनिया, (दक्षिणतम स्वीडन) एवं डेनमार्क के बीच बना एक द्विमार्गीय रेलमार्ग एवं द्विमार्गीय सड़क सेतु-सुरंग है। यह मार्ग रज्जु कर्षण सेतु रूप में लगभग 8&nbsp;कि.मी (5 मील) स्वीडिश तट से एक कृत्रिम द्वीप पेबरहोम तक जाता है, जो इस जलडमरुमध्य के बीचोंबीच स्थित है। इस कड़ी का दूसरा भाग एक 4&nbsp;कि.मी (2.5 मील) लंबी सुरंग द्वारा पेबरहोम से एक डेनिश द्वीप अमेजर तक जाता है। ओरेसण्ड सेतु यूरोप का सबसे लंबा सड़क एवं रेल सेतु है। इसके द्वारा दो बड़े महानगरीय क्षेत्रों: डेनमार्क की राजधानी कोपनहेगन और स्वीडन के महानगर, माल्मो को जोड़ता है। इस सेतु के द्वारा स्कैंडिनेविया के रेल एवं सड़क मार्ग जाल मध्य एवं पश्चिमी यूरोप से जुड़ते हैं। 

अन्तर्राष्ट्रीय यूरोपियाई मार्ग ई२० इसी सड़क द्वारा और ओरसंड रेलमार्ग भी इसी रेलकड़ी द्वारा जुड़ते हैं। ग्रेट बेल्ट फ़िक्स्ड लिंक द्वारा ज़ीलैंड को फ़नेन और अन्ततः जटलैंड प्रायद्वीप से जोड़ने के बाद ओरेसंड सेतु के पूरा होने के बाद से मध्य और पश्चिमी यूरोप स्कैंडिनेविया से रेल एवं सड़कमार्ग द्वारा जुड़ गए हैं। ओरेसंड सेतु की अभिकल्पना डेनिश वास्तुकार जोड़ी डिस्सिंग एवं वेट्लिंग ने की थी।

इस सेतु को दो भागों में बनाने और दूसरे भाग को भी सेतु न उठाकर सुरंग बनाने के जटिल एवं अतिरिक्त व्यय का मुख्य कारण निकटवर्ती कोपनहेगन विमानक्षेत्र के वायु यातायात मार्ग में हस्तक्षेप से बचने, जलमार्ग द्वारा जलपोतों के लिये बाधा न बनकर उन्हें खुला पहले जैसा जलमार्ग देने एवं शीतऋतु में बह कर आने वाले हिमखण्ड से जलडमरुमध्य को बाधित होने से बचाना था। ओरेसण्ड सेतु डेनमार्क-स्वीडन अन्तर्राष्ट्रीय सीमा पार करता है, पर शेन्जन समझौते एवं नॉर्डिक पासपोर्ट संघ के अनुसार प्रायः यहां कोई पासपोर्ट जाँच नहीं की जाती है। कभी कभार यादृच्छिक कस्टम जाँच स्वीडन प्रवेश के टोल बूथ्स पर की जाती है, पर डेनमार्क प्रवेश पर वह भी नहीं होती।

ओरेसंड सेतु को २००२ का IABSE उत्कृष्ट संरचना पुरस्कार (*आउटस्टैण्डिंग स्ट्रक्चर अवार्ड*) मिला था।

## टोल शुल्क

मई २०१२ में, टोल शुल्क इस प्रकार से थे (एक ओर बिना किसी छूट के, वैट 25% सहित) डेनिश क्रोन (DKK), स्वीडिश क्रोना (SEK) एवं यूरो (EUR) में:

## चित्र दीर्घा

File:%C3%98resund_Bridge.jpg| ओरेसंड सेतु का पूरा दृश्य
File:Oresund.ASTER.20040410.jpg| ओरेसंड सेतु का उपग्रह चित्र
File:%C3%96resundsbrons_vajrar_1.jpg| ओरेसंड सेतु रज्जु मार्ग
File:%C3%96resundstunneln_till_Danmark.jpg| ओरेसंड सुरंग भाग
File:Oresund_tunnel.svg|ओरेसंड सुरंग संरचना

## सन्दर्भ

## बाहरी कड़ियाँ

* आधिकारिक जालस्थल
* 
* 
* जीवंत यातायात फ़्लो सेतु पर (जावा में)
* ओरेसंड सेतु परियोजना सूचना 
* सेतु की १०वीं जयंती पर बना वीडियो

श्रेणी:रज्जु कर्षण सेतु
श्रेणी:स्वीडन के सेतु
श्रेणी:डेनमार्क के रेलमार्ग
श्रेणी:स्वीडन के रेलमार्ग
श्रेणी:अंतर्राष्ट्रीय सेतु
श्रेणी:सड़क-रेल मार्ग
श्रेणी:सेतु-सुरंग
श्रेणी:कोपनहेगन का यातायात
श्रेणी: टोल सेतु
श्रेणी: टोल सुरंग
श्रेणी: बाल्टिक सागर
श्रेणी: सागरगत सुरंग
श्रेणी:माल्मो का यातायात
स्नातकोत्तर चिकित्सा शिक्षा एवं अनुसंधान संस्थान चण्डीगढ़

**स्नातकोत्तर चिकित्सा शिक्षा एवं अनुसन्धान संस्थान चण्डीगढ़** (, ) भारत का एक चिकित्सा एवं अनुसन्धान संस्थान है। यह चण्डीगढ़ में स्थित है। इसमें शैक्षिक सुविधाएँ, चिकित्सा अनुसन्धान एवं प्रशिक्षण सुविधाएँ उपलब्ध हैं। इसको १९६० मैं एक उत्कृष्ट स्नातकोत्तर केंद्र के रूप में परिकल्पित किया गया था और लक्ष्य किया गया था कि यहाँ चिकित्सा के सभी विषयों में विशेषज्ञ प्रशिक्षित होंगे तथा स्नातकोत्तर चिकित्सा शिक्षण को विकसित करने पर अनुग्रह होगा।

## इन्हें भी देखें
*अखिल भारतीय आयुर्विज्ञान संस्थान (पूर्व एम्स, नई दिल्ली)
*संजय गांधी स्नातकोत्तर आयुर्विज्ञान संस्थान (लखनऊ)

## बाहरी कड़ियाँ
*'''स्नातकोत्तर चिकित्सा शिक्षा एवं अनुसंधान संस्थान, चण्डीगढ़'''

श्रेणी:भारत के चिकित्सा संस्थान
श्रेणी:आयुर्विज्ञान विश्वविद्यालय
ऊष्मागतिकी का द्वितीय नियम

**ऊष्मागतिकी का द्वितीय सिद्धान्त** प्राकृतिक प्रक्रमों के अनुत्क्रमणीयता को प्रतिपादित करता है। यह कई प्रकार से कहा जा सकता है। आचार्यों ने इस नियम के अनेक रूप दिए हैं जो मूलत: एक ही हैं। यह ऊष्मागतिक निकायों में 'एण्ट्रोपी' (Entropy) नामक भौतिक राशि के अस्तित्व को इंगित करता है।

:*ऐसे उषक इंजन का निर्माण करना संभव नहीं है जो पूरे चक्र में काम करते हुए केवल एक ही पिंड से ऊष्मा ग्रहण करे और काम करनेवाले निकाय में बिना परिवर्तन लाए उस संपूर्ण ऊष्मा को काम में बदल दे* (प्लांक-केल्विन)।

:*बिना बाहरी सहायता के कोई भी स्वत: काम करनेवाली मशीन ऊष्मा को निम्नतापीय पिंड से उच्चतापीय में नहीं ले जा सकती, अर्थात् ऊष्मा ठंडे पिंड से गरम में स्वत: नहीं जा सकती* (क्लाज़िउस)।

 द्वितीय सिद्धांत का स्वयंताथ्यिक प्रतिपादन ===
ऊपर हमने द्वितीय सिद्धांत का प्रतिपादन किया है जो क्लाजिउस आदि के अनुसार है। इसके अतिरिक्त कैराथियोडोरी ने स्वयंताथ्यिक प्रतिपादन दिया है।

## इन्हें भी देखें
*ऊष्मागतिकी का इतिहास
*ऊष्मागतिकी का शून्यवाँ नियम
*ऊष्मागतिकी का प्रथम नियम
*ऊष्मागतिकी का तृतीय नियम
*ऊष्मा इंजन

श्रेणी:ऊष्मागतिकी
श्रेणी:ऊष्मागतिकी के नियम
ऊष्मागतिकी का तृतीय नियम

**ऊष्मागतिकी का तृतीय नियम** कभी-कभी इस प्रकार से कहा जाता है:

: परम शून्य ताप वाले विशुद्ध क्रिस्टल की एण्ट्रॉपी शून्य होती है।

शून्य केल्विन ताप पर निकाय अपनी न्यूनतम सम्भव ऊर्जा वाली अवस्था में होगा, तथा ऊष्मागतिकी के तृतीय नियम का यह कथन तभी सत्य होगा यदि विशुद्ध क्रिस्टल (perfect crystal) की केवल एक ही न्यूनतम ऊर्जा वाली अवस्था हो। एण्ट्रॉपी का सम्बन्ध सभी सम्भव सूक्ष्म अवस्थाओं की संख्या से है। चूंकि शून्य केल्विन ताप पर केवल एक सूक्ष्म-अवस्था उपलब्ध है, अतः एण्ट्रॉपी अवश्य ही शून्य होगी।

नर्स्ट-साइमन (Nernst-Simon) का कथन इस प्रकार है:

: शून्य केल्विन तप पर व्युत्क्रमणीय समतापी प्रक्रम से गुजरता हुए किसी भी संघनित निकाय का एण्ट्रॉपी परिवर्तन शून्य की तरफ अग्रसर होता है। यहाँ संगनित निकाय से आशय द्रव एवं ठोस से है। Satyapal Yadav

## इन्हें भी देखें
*ऊष्मागतिकी का इतिहास
*ऊष्मागतिकी का शून्यवाँ नियम
*ऊष्मागतिकी का प्रथम नियम
*ऊष्मागतिकी का द्वितीय नियम
*ऊष्मा इंजन

श्रेणी:ऊष्मागतिकी
श्रेणी:ऊष्मागतिकी के नियम
स्कैनिया

**स्कैनिया** (स्वीडिश भाषा में ) स्वीडन के २५ गैर-प्रशसनिक प्रान्तों में से दक्षिणतम प्रान्त है, जहां स्कैंडिनेवियाई प्रायद्वीप की दक्षिणतम छोर पर एक प्रायद्वीप सहित कुछ द्वीप भी हैं। यहां की सबसे बड़ी नगरी है माल्मो, जो स्वीडन देश का तीसरा बड़ा शहर भी है तथा स्केन काउण्टी का प्रशसनिक केन्द्र भी है।

## सन्दर्भ

## इन्हें भी देखें

## बाहरी कड़ियाँ

:श्रेणी:स्वीडन 

श्रेणी:स्वीडन

श्रेणी:स्वीडन
श्रेणी:स्वीडन की काउंटियाँ
श्रेणी:स्वीडन के शहर
माल्मो

**मैल्मो म्युनिसिपैलिटी** () स्वीडन के स्केन काउंटी का एक शहर है।

## सन्दर्भ

*Statistics Sweden

## बाहरी कड़ियाँ

श्रेणी:माल्मो
पश्चिमी यूरोप

**पश्चिम यूरोप** क्षेत्र में यूरोप महाद्वीप के पश्चिमी राष्ट्र आते हैं। लगभग १९४५-१९९१ तक चले शीत युद्ध के समय में प्रचलित एक अन्य परिभाषा के अनुसार पश्चिम यूरोपीय संघ से संबद्ध राष्ट्रों के क्षेत्र को पश्चिम यूरोप कहते थे, जो अब यूरोपीय संघ का ही भाग है। पश्चिमी यूरोपीय संघ १९४८ के समय असाम्यवादी यूरोपीय राष्ट्रों द्वारा संगठित एक सुरक्षात्मक संगठन था और ये ईस्टर्न ब्लॉक या वारसा संधि के विरुद्ध संगठित हुआ था। 

पशिमी यूरोप के राष्ट्र अत्यधिक आय वाले विकसित राष्ट्र हैं, जिनमें अधिकांश जनतांत्रिक सरकार द्वारा शासित हैं और मिश्रित अर्थ-व्यवस्था के संग नाटो एवं यूरोपीय संघ के भी सदस्य हैं।

संयुक्त राष्ट्र सांख्यिकीय विभाग के अनुसार पश्चिमी यूरोप मात्र ९ राष्ट्रों का समूह है।

## पश्चिम यूरोप की जनसंख्या

शीत युद्ध (१९४५-१९९१) काल में "पश्चिमी यूरोप" के अन्तर्गत्त आने वाले अधिकांश राष्ट्रों की ससंख्या इस प्रकार से है।.

## संयुक्त राष्ट्र

संयुक्त राष्ट्र सांख्यिकी विभाग प्रकाशन के २०११ संस्करण के अनुसार निम्न नौ राष्ट्र पश्चिम यूरोप में गिने जाते हैं सिवाय संयुक्त राष्ट्र क्षेत्रीय समूह के जिनके अनुसार इस शब्द में उत्तरू एवं दक्षिणी यूरोप भी आते हैं:
*
*
*
*
*
*
*
*
*

## सन्दर्भ

## इन्हें भी देखें

## बाहरी कड़ियाँ

श्रेणी:यूरोप का भूगोल
श्रेणी:यूरोप के क्षेत्र
पेबरहोम

**पेबरहोम** (शाब्दिक अर्थ "*पेप्पर द्वीप*",  अर्थात मिर्च आकार वाला छोटा द्वीप), एक छोटा सा कृत्रिम द्वीप है और डेनमार्क के ओरेसंड में स्थित है। यह टार्न्बी नगरपालिका का भाग है और इसका निर्माण ओरेसंड सेतु के लिये किया गया था जिसके द्वारा डेनमार्क को स्वीडन से जोड़ा गया है। यह एक छोटे किन्तु इससे बड़े प्राकृतिक द्वीप सॉल्टहोम (जिसका अर्थ है *सॉल्ट* अर्थात नमक द्वीप) के निकटस्थ है और उसी के पूरक नाम मिर्च द्वीप पर इसका नामकरण किया गया है।

## सन्दर्भ

## बाहरी कड़ियाँ

श्रेणी:डेनमार्क
श्रेणी:डेनमार्क के द्वीप
मध्य यूरोप

**मध्य यूरोप**, यूरोप महाद्वीप का वह क्षेत्र है जो विभिन्न परिभाषाओं में बंधे पश्चिमी एवं पूर्वी भागों के बीच बसा है। यह शब्दावली कई बार बदली व सुधारी गई है, मुख्यतः शीत युद्ध के अंत में। अंतिम परिभाषा के अनुसार यूरोप को दो मुख्य भागों में बांटा गय है – पूर्वी एवं पश्चिमी और मध्य यूरोप को दोनों में आधा आधा बांटा गया है।


File:Central Europe (Brockhaus).PNG| वर्ल्ड फ़ैक्टबुक (2009) ब्रिटैन्निका विश्वकोष तथा ब्रॉकहाउस एन्साय्क्लोपैडी (1998) के अनुसार
File:Central-Europe-map2.png|कोलंबिया विश्वकोष (२००९) के अनुसार मध्य यूरोप
File:CentralEurope.png|पी.जोन्स के अनुसार मध्य यूरोप

## राष्ट्र

मध्य यूरोप की अवधारणा अभी विवादों के अन्तर्गत्त है, अतः वाइज़ेग्रैड समूह के अनुसार इसके सदस्य मध्य यूरोप में माने जाते हैं:

### मध्य यूरोप के राष्ट्र

अधिकांश स्रोय्तों के अनुसार निम्न राष्ट्र मध्य यूरोप में आते हैं:
*
*
* Alternatively placed in Southeastern Europe
*
*
*
*
*
* typically placed in Central Europe, or sometimes in Southeastern Europe
*

### कभी कभार गिने जाने वाले राष्ट्र

कुछ स्रोतों के अनुसार पड़ोसी क्षेत्र भी सांस्कृतिक, ऐतिहासिक या भौगोलिक कारणों से मध्य यूरोप में गिने जाते हैं:

*
*

निम्न राष्ट्रों के कुछ भाग भी कई बार मध्य यूरोप में गिने जाते हैं:

* 
* 
* 
* 
*
*  

## क्षेत्रीय आंकड़े

*क्षेत्र: 1.036.370 वर्ग कि.मी (2012)
*जनसंख्या: (परिकलित आंकड़े) 163.518.571 (जुलाई 2012) 
*जनसंख्या घनत्व: (परिकलित आंकड़े) 157.78/km2 (2012) 
*सकल घरेलू उत्पाद (पीपीपी) प्रति व्यक्ति: अमरीकी $ 34.444 (2012)
*जीवन प्रत्याशा: (परिकलित आंकड़े) 78.32 साल (2012) 
*बेरोजगारी दर: 8.2% (2012) 
*प्रजनन दर: 1.41 जन्मों / महिला (2012) 
*मानव विकास सूचकांक: 0.874 (2012) (बहुत अधिक) 
*वैश्वीकरण सूचकांक: 80.09 (2013) 

मानव विकास सूचकांक के घटते क्रम में राष्ट्र निम्न हैं (2013 आंकड़े):

*: 0.920 (मिला स्तर 5)
* 0.913 (मिला स्तर 9)
*: 0.895 (मिला स्तर 18)
*: 0.892 (मिला स्तर 21)
*: 0.883 (मिला स्तर 24)
*: 0.873 (मिला स्तर 28)
*: 0.840 (मिला स्तर 35)
*: 0.831 (मिला स्तर 37)
*: 0.813 (मिला स्तर 39)
*: 0.805 (मिला स्तर 47)

मध्य यूरोपीय देशों में वैश्वीकरण सूचकांक इस प्रकार से है (2013 आंकड़े)

*: 89.48 (मिला स्तर 4)
*: 86.85 (मिला स्तर 9)
*: 86.28 (मिला स्तर 10)
*: 84.86 (मिला स्तर 15)
*: 83.49 (मिला स्तर 19)
*: 81.08 (मिला स्तर 22)
*: 79.10 (मिला स्तर 26)
*: 76.85 (मिला स्तर 30)
*: 75.88 (मिला स्तर 31)
*: 52,88 (मिला स्तर 101)

## सन्दर्भ

## बाहरी कड़ियाँ

## इन्हें भी देखें

श्रेणी:यूरोप का भूगोल
श्रेणी:यूरोप के क्षेत्र
*
लाछुंग नदी

**लाछुंग नदी** पूर्वोत्तर भारत के सिक्किम राज्य की एक नदी है जिस पर लाछुंग शहर स्थित है। लाछुंग नदी तीस्ता नदी की एक उपनदी है।

## इन्हें भी देखें
* तीस्ता नदी

## सन्दर्भ


श्रेणी:सिक्किम की नदियाँ
श्रेणी:भारत की नदियाँ
कोपनहेगन विमानक्षेत्र

**कोपनहेगन विमानक्षेत्र, कास्त्रुप** () (; ) डेनमार्क की राजधानी कोपनहेगन, पूरे ज़ीलैंड, ओरेसंड क्षेत्र एवं दक्षिणी स्वीडन के एक बड़े भाग (न केवल स्कैनिया) को सेवा देने वाला प्रमुख अन्तर्राष्ट्रीय विमानक्षेत्र है। यह अब तक का स्कैंडिनेविया का व्यस्ततम विमानक्षेत्र है (2.15 करोड़ यात्री प्रतिवर्ष २०१२ में), हालांकि अन्तर्देशिय यात्री अपेक्षाकृत कम (२० लाख यात्री प्रतिवर्ष के निकट २०१२ में) ढोता है।

यह विमानक्षेत्र अमेजर द्वीप पर स्थित है और मुख्य कोपनहेगन शहर से मात्र  दक्षिण में तथा ओरेसंड सेतु के दूसरी ओर स्थित माल्मो नगर से मात्र  पश्चिम में स्थित है। यह विमानक्षेत्र टार्न्बी नगरपालिका के अधीन आता है, एवं कुछ भाग निकटवर्ती ड्रेजर नगरपालिका के अधीन है। यह नॉर्डिक राष्ट्रों में सबसे बड़ा एवं यूरोप के सबसे पुराने विमानक्षेत्रों में से एक है।

## सन्दर्भ

## <nowiki/>

## इन्हें भी देखें

## बाहरी कड़ियाँ

श्रेणी:डेनमार्क का यातायात
श्रेणी:कोपनहेगन का यातायात
श्रेणी:डेनमार्क के विमानक्षेत्र
ज़ीलैंड

**ज़ीलैंड**, जिसे **सीलैंड** (;  भी कहते हैं) डेनमार्क का सबसे बड़ा (7,031&nbsp;कि.मी²) और सघन आबादी वाला (लगभग २५ लाख) द्वीप है। (विश्व का 96वां बड़ा द्वीप तथा ३५वां अधिक जनसंख्या वाला द्वीप है।) यह फ़नेन से ग्रेट बेल्ट सेतु द्वारा जुड़ा है लोल्लैण्ड, फ़ॉल्स्टर (और २०२१ से जर्मनी भी) से स्टोर्स्ट्रॉम सेतु द्वारा एवं स्वीडन से अमेजर होते हुए ओरेसंड सेतु द्वारा जुड़ा हुआ है।

डेनमार्क की राजधानी कोपनहेगन, आंशिक रूफ से ज़ीलैंड के पूर्वी तट पर तथा आंशिक रूप से अमेजर द्वीप पर बसी है। द्वीप के अन्य शहरों में रोस्किल्ड, नॅस्ट्वेड एवं एल्सिनोर हैं।

## सन्दर्भ

## इन्हें भी देखें

## बाहरी कड़ियाँ

श्रेणी:डेनमार्क
श्रेणी:डेनमार्क के शहर
श्रेणी:डेनमार्क के द्वीप
जटलैंड प्रायद्वीप

**जटलैण्ड प्रायद्वीप** ( ) या अन्य ऐतिहासिक नाम **सिम्ब्रियन प्रायद्वीप** ( ) यूरोप का एक प्रायद्वीप है और जर्मनी एवं डेनमार्क के बीच बंटा हुआ है। इसके नाम ज्यूट्स एवं सिम्ब्री से व्युत्पन्न हैं।

प्राचीन भूगोल में इसे **करसोनीज** (Chersonese) या **किमब्रिक प्रायद्वीप** कहते थे। बृहत्तर अर्थ में इस भूभाग में जर्मनी का श्लेसविरा होल्सटाइन क्षेत्र भी सम्मिलित है।

जटलैंड, ३१ मई, १९१६ को हुए ब्रिटिश तथा जर्मन नौसेनाओं के युद्ध के लिए प्रसिद्ध है। जर्मन निवासी इसे 'स्टॉगटेक का युद्ध' कहते हैं। डेनमार्क के समुद्रतट से ११५ किमी  दूरी पर यह युद्ध हुआ था। प्रथम महायुद्ध के समय यह एकमात्र संग्राम रहा, जिसमें दो नौसेनाएँ आमने-सामने मोर्चे पर लड़ीं। इस युद्ध के बाद जर्मनी के आत्मसमर्पण तक ब्रिटिश नौसेना, जर्मनी की नौसेना पर पूर्णतया हावी रही। 

श्रेणी: डेनमार्क के प्रायद्वीप
श्रेणी: जर्मनी के प्रायद्वीप
श्रेणी: यूरोप के प्रायद्वीप
श्रेणी: बाल्टिक सागर के प्रायद्वीप
ग्रेट बेल्ट फ़िक्स्ड लिंक

**[[ग्रेट बेल्ट]] फ़िक्स्ड लिंक** () सेतु डेनमार्क के ज़ीलैंड द्वीप को फ़नेन द्वीप से जोड़ता है। इसमें ज़ीलैंड से स्प्रोगो द्वीप तक सड़क का रज्जु कर्षण सेतु है और रेल की सुरंग है और आगे स्प्रोगो द्वीप से फ़नेन तक बॉक्स गर्डर सेतु है। "**ग्रेट बेल्ट ब्रिज**" (डेनिश: *Storebæltsbroen*) प्रायः कर्षण सेतु को ही इंगित करता है, हालांकि इसका अर्थ आगे के बॉक्स-गर्डर सेतु या पूरे सेतु कड़ी के लिये भी लगाया जा सकता है। कर्षण सेतु को ईस्ट ब्रिज कहते हैं, जो विश्व का तीसरा सबसे बड़े मुख्य स्पैन वाला (1.6&nbsp;कि.मी) और एशिया के बाहर सबसे बड़ा कर्षण सेतु है। इसकी अभिकल्पना डेनिश वास्तुकारों डिस्सिंग+वेट्लिंग ने की थी।

इस कड़ी के चालू होने के बाद से ग्रेट बेल्ट फ़ेरी सेवा बंद हो गई है, जो इससे पूर्व तक इस ग्रेट बेल्ट को पार करने का मुख्य साधन थी। लगभग ५ दशकों की चर्चा और वाद-विवाद के बाद इस कड़ी को अन्ततः बनाने का निर्णय १९८६ में लिया गया। इसका मूल उद्देश्य निर्माण पूर्ण होने से ३ वर्ष पूर्व तक ही रेल कड़ी को तैयार कर सेवा आरंभ कर देने का था, किन्तु रेल यातायात १९९७ और सड़क परिवहन १९९८ में ही आरंभ हो पाया। इसकी अनुमानित लागत DKK 2.14 करोड़ (1988 के अनुसार) थी, और यह निर्माण डेनिश इतिहास में सबसे बड़ी निर्माण परियोजना रहा।

## चित्र दीर्घा

Image:StoreBaeltsBroen.jpg| ईस्ट ब्रिज नीचे से
Image:Denmark Great Belt Bridge East.jpg| ईस्ट ब्रिज का दक्षिण-पूर्व से दृश्य
Image:GreatBeltBridgeInBirdsView.jpg| पूर्वी स्तंभ के ऊपर से ईस्ट ब्रिज
Image:GreatBeltBridge.JPG| साफ दिन में ईस्ट ब्रिज
Image:Storeb%C3%A6ltsbroen_close.jpg| दो स्तंभों का क्लोज़-अप
File:Allure of the Seas under the Storebaelts bridge.jpg| ईस्ट ब्रिज के नीचे सागर


## सन्दर्भ

## बाहरी कड़ियाँ

*ग्रेट बेल्ट सेतु 
*bridge-info.org पर ग्रेट बेल्ट सेतु
*सेतु के चित्र
*ग्रेट बेल्ट ईस्ट सेतु फ़िक्स्ड लिंक अपने निर्देशांक  पर
*
*
*

श्रेणी:स्कैन्डिनेविया
श्रेणी:डेनमार्क का यातायात
श्रेणी:डेनमार्क के रेलमार्ग
श्रेणी:बाल्टिक सागर
श्रेणी:सागरगत सुरंग
श्रेणी:सेतु-सुरंग
श्रेणी:टोल सेतु
श्रेणी:टोल सुरंग
फ़नेन

**फ़नेन** (, ), अपने क्षेत्रफ़ल 3099,7&nbsp;कि.मी² (1196,8 वर्ग मील) के साथ डेनमार्क का तीसरा बड़ा द्वीप है। इससे बड़े द्वीप हैं ज़ीलैंड और वेंडसिज़ल थाई। यह विश्व का १६३वां बड़ा द्वीप है। यह देश के मध्य भाग में स्थित है और यहां की जनसंख्या 466,284 (2013 अनुसार) है। यहां का प्रमुख नगर है ओडेन्स जो सागर से यदा-कदा प्रयोग की जा रही नहर से जुड़ा है। शहर का शिपयार्ड मुख्य ओडेन्स शहर के बाहर स्थित है। 

प्रशासनिक रूप से फ़नेन दक्षिणी डेनमार्क का भाग है। १९७० से २००६ तक फ़नेन द्वीप फ़नेन काउण्टी का सबसे बड़ा भाग रहा था, जिसके अलावा इसमें कई अन्य छोटे द्वीप भी आते थे।

## सन्दर्भ

## बाहरी कड़ियाँ

श्रेणी:डेनमार्क के द्वीप
श्रेणी:डेनमार्क के शहर
श्रेणी:डेनमार्क
स्वीडिश क्रोना

**क्रोना** (बहुवचन: *क्रोनोर*; चिह्न: **kr** या केवल **:-** ; कूट: **SEK**) १८७३ से स्वीडन की मुद्रा रही है। इसके आईएसओ कूट "SEK" एवं मुद्रा चिह्न "kr" दोनों ही प्रयोग में रहे हैं। इन चिह्नों में से पहला मान के पूर्व या पश्चात लगाया जाता है, वहीं दूसरा मान के पश्चात ही लगाया जाता है। अंग्रेज़ी में कई बार इसे स्वीडिश क्रोन भी कह दिया जाता है क्योंकि क्रोना का शाब्दिक अर्थ स्वीडिश भाषा में मुकुट होता है। अप्रैल २०१० के आंकड़ों के अनुसार स्वीडिश क्रोना विश्व की व्यापार में सबसे अधिक प्रयोग की गई विश्व की मुद्रा थी।

एक क्रोना को १०० ओरे में (एकवचन या बहुवचन कुछ भी हो, जब मुद्रा के लिये प्रयोग किया जाये, अन्यथा बहुवचन है ओरेन) बांटा जा सकता है। वैसे ३० सितंबर २०१० से सभी ओरे सिक्के प्रयोग से हटा लिये गए हैं। सामान क्रय करते हुए उसका मूल्य ओरे में हो सकता है, किन्तु नकद भुगतान करते हुए उसे निकटवर्ती क्रोना में किया जाता है।

## सन्दर्भ

## बाहरी कड़ियाँ

श्रेणी:स्वीडन की मुद्रा
श्रेणी:यूरोप की मुद्रा
श्रेणी:चालू मुद्रा
श्रेणी:स्वीडन की अर्थ व्यवस्था
पार्थेनियम

right|thumb|300px|पार्थेनियम हिस्टेरोफोरस (गाजर घास)
**पार्थेनियम** (Parthenium) फूलने वाले पौधों का एक वंश (genus) है। यह आस्टेरेसी कुल (Asteraceae) में आता है। इसकी कुछ उल्लेखनीय प्रजातियाँ हैं : गाजर घास, P. argentatum) तथा P. hysterophorus।

## पर्थेनियम के पराग कड़ो से चर्म रोग एवं दमा रोग होता है
श्रेणी:खरपतवार
2020 ग्रीष्मकालीन ओलम्पिक

**2020 ग्रीष्मकालीन ओलम्पिक खेल**, आधिकारिक तौर पर **XXXII ओलम्पियाड के खेल**, एक अन्तरराष्ट्रीय योजनाबद्ध बहु-खेल प्रतियोगिता है जिसका आयोजन 24 जुलाई 2020 से 9 अगस्त 2020 के बीच टोक्यो, जापान, में होना था, कोरोना वायरस की वजह से एक साल के लिए टल गया है, और अब यह ओलंपिक खेल 23 जुलाई 2021 से 08 अगस्त 2021 को सम्पन्न हुआ। खेलों की मेजबानी के लिए तीन शहरों ने अपनी बोली पेश की थी: टोक्यो, मैड्रिड और इस्तांबुल। ओलम्पिक खेलों की संस्था अन्तरराष्ट्रीय ओलम्पिक समिति ने 7 सितम्बर 2013 को ब्यूनस आयर्स, अर्जेंटीना, में अपने 125वें अधिवेशन में टोक्यो को मेज़बान शहर घोषित किया था।

टोक्यो में होने वाले ओलंपिक खेलों में इस बार बेसबॉल, सॉफ्टबॉल, कराटे, स्केटबोर्ड और सर्फिंग को भी शामिल किया गया है।

टोक्यो 1964 (ग्रीष्मकालीन), साप्पोरो 1972 (शीतकालीन) और नागानो 1998 (शीतकालीन) खेलों के बाद 2020 के खेल जापान में होने वाले चौथे ओलंपिक खेल हैं। टोक्यो को 1940 के ग्रीष्मकालीन ओलंपिक की मेजबानी दी गई थी, लेकिन 1938 में युद्ध के कारण वह टल गया। दो बार ग्रीष्मकालीन खेलों का आयोजन करने वाला टोक्यो एशिया का पहला शहर है। दक्षिण कोरिया के प्योंगचांग में 2018 शीतकालीन ओलंपिक के बाद और बीजिंग, चीन में 2022 के शीतकालीन ओलंपिक से पहले, 2020 के खेल पूर्वी एशिया में होने वाले लगातार तीन ओलंपिक में से दूसरा हैं।

## मेज़बान शहर का चयन

## पदक सारांश

## पंचांग

## सन्दर्भ

## बाहरी कड़ियाँ

* अन्तर्राष्ट्रीय ओलम्पिक समिति
* इस्तांबुल 2020
* टोक्यो 2020
* मैड्रिड 2020

श्रेणी:2020 ग्रीष्मकालीन ओलम्पिक
मुण्डा भाषाएँ

right|thumb|300px|आस्ट्रेशियाई (Austro-Asiatic) भाषाएँ ; इनमें मुण्डा भाषाएँ पीले रंग में दिखायी गयी हैं।
**मुण्डा** एक भाषापरिवार है जिसे भारत तथा बांग्लादेश के लगभग १ करोड़ लोग बोलते हैं। यह ऑस्ट्रो-एशियाई भाषा-परिवार की एक शाखा है। इसका अर्थ है कि मुण्डा भाषा वियतनामी भाषा और खमेर भाषा से सम्बंधित है। भूमिज, हो, मुण्डारी और सन्ताली इस भाषासमूह की मुख्य भाषाएँ हैं। भारत में मुण्डा के अलावा ऑस्ट्रो-एशियाई परिवार की दो अन्य शाखाएँ मिलती हैं: निकोबारी भाषाएँ तथा खसिक भाषाएँ।

## इतिहास

भाषाविद, पॉल सिडवेल (2018) के अनुसार, प्रोटो-मुंडा भाषा शायद ऑस्ट्रोएशियाटिक से अलग हो गई है जो दक्षिणी चीन या दक्षिण पूर्व एशिया से लगभग 4000-3500 साल पहले पूर्वी भारत में  आइ है।
thumb|ऑस्ट्रोएस्टैटिक प्रवास

## वर्गीकरण
मुंडा में पांच निर्विवाद शाखाएं हैं। हालाँकि, उनके अंतर्संबंध पर बहस होती है।

### डिफ़्लॉथ (1974)
द्विदलीय डिफ़्लॉथ ( 1974) वर्गीकरण व्यापक रूप से उद्धृत किया गया है:

*उत्तर मुण्डा
** कोरकू
**खेरवेरियन
***खेरवाड़ी शाखा: बिरजिया, कोराकू
***मुण्डारी शाखा: मुण्डारी, भूमिज, असुर, कोडा, हो, बिरहोर, कोल, तुरी
***संथाल शाखा: संथाली, महली
*दक्षिण मुण्डा
**खड़िया-जुआंग: खड़िया, जुआंग
**कोरापुट मुण्डा
*** रेमो शाखा: गेता (जीटीए) , बोंडो (रेमो), बोडो गडाबा (गुटोब)
***सावरा शाखा [सोरा-जुरे-गोरुम]: परेंगी (गोरुम), सोरा ( सवरा), जुरे , लोधी

### डिफ़्लॉथ (2005)
डिफ़्लॉथ (2005) कोरापुट (नीचे एंडरसन द्वारा खारिज) को बरकरार रखता है, लेकिन दक्षिण मुंडा को छोड़ देता है और खड़िया-जुआंग को उत्तरी भाषाओं के साथ रखता है:

### एंडरसन (1999)
ग्रेगरी एंडरसन का 1999 का प्रस्ताव इस प्रकार है।

*उत्तर मुंडा
**कोरकू
**खेरवेरियन: संथाली , मुंडारी
*दक्षिण मुंडा (3 शाखाएं)
**खारिया-जुआंग: जुआंग , खड़िया
**सोरा-गोरुम: सोरा, गोरुम
**गुटोब-रेमो-गटा
***गुटोब-रेमो: गुटोब, रेमो
***गेता: मैदानी गेता, पहाड़ी गेता

हालांकि, 2001 में, एंडरसन ने जुआंग और खड़िया को जुआंग-खड़िया शाखा से अलग कर दिया और गेता को अपनी पूर्व गुटोब-रेमो-गेता शाखा से भी बाहर कर दिया। इस प्रकार, उनके 2001 के प्रस्ताव में दक्षिण मुंडा के लिए 5 शाखाएँ शामिल हैं।

### एंडरसन (2001)
एंडरसन (2001) कोरापुट की वैधता को खारिज करने के अलावा डिफ्लोथ (1974) का अनुसरण करते हैं। इसके बजाय, उन्होंने रूपात्मक तुलनाओं के आधार पर प्रस्ताव दिया कि प्रोटो-दक्षिण मुंडा सीधे डिफ़्लॉथ की तीन बेटी समूहों, खड़िया-जुआंग, सोरा-गोरुम (सावरा), और गुटोब-रेमो-गेता (रेमो) में विभाजित हो गए।

उनकी दक्षिण मुंडा शाखा में निम्नलिखित पाँच शाखाएँ हैं, जबकि उत्तर मुंडा शाखा डिफ़्लॉथ (1974) और एंडरसन (1999) के समान है।

**नोट*: "↔" = कुछ नवीन आइसोग्लोस (संरचनात्मक, शाब्दिक) साझा करता है। ऑस्ट्रोनेशियन और पापुआन भाषाविज्ञान में, इसे मैल्कम रॉस द्वारा "लिंकेज" कहा गया है ।

### सिडवेल (2015)
पॉल सिडवेल (2015:197) मुंडा को 6 समन्वित शाखाओं से युक्त मानते हैं, और दक्षिण मुंडा को एक एकीकृत उपसमूह के रूप में स्वीकार नहीं करते हैं।
*उत्तर मुण्डा
**कोरकू
**मुण्डारी
**संथाली 
*सोरा–गोरुम
*जुआंग
*खड़िया
*गुटोब–रेमो
*गेता

## इन्हें भी देखें
* कोरकू भाषा
* भारत के भाषाई परिवार

## बाहरी कड़ियाँ
*मुण्डा भाषा : एक परिचय
*हो भाषा

## सन्दर्भ

श्रेणी:भारत की भाषाएँ
*
श्रेणी:ऑस्ट्रो-एशियाई भाषाएँ
मध्य प्रदेश की जनजातियाँ

मध्य प्रदेश में एक अच्छी खासी जनसंख्या जनजातीय है। इस प्रदेश की जनसंख्या का लगभग २०.१०% जनजातीय लोग हैं। (लगभग १.५३ करोड़, २०११ की जनगणना के अनुसार)। मध्य प्रदेश में 46 अनुसूचित जनजातियाँ हैं 
center|thumb|550px|झाबुआ की भील लड़कियाँ

## प्रमुख जनजातियाँ

* गोण्ड
* भील
* कोरकू
* बैगा
* सहरिया
* कोल
* भारिया
* गोवारी
* हल्बी
*बियार

## बाहरी कड़ियाँ
*मध्य प्रदेश जनजातीय संग्रहालय

श्रेणी:भारत की जनजातियाँ
छोटी जंगली मुर्गी

**छोटी जंगली मुर्गी** (Red Spurfowl) (Galloperdix spadicea) फ़ीज़ेन्ट कुल का पक्षी है जो भारत का ही मूल निवासी है। इसकी पूँछ तीतर (जो स्वयं फ़िज़ेन्ट कुल का पक्षी है) की तुलना में लंबी होती है और जब यह ज़मीन पर बैठा होता है, तो इसकी पूँछ साफ़ दिखाई देती है। हालांकि इसका मुर्गी से दूर का भी संबन्ध नहीं है, लेकिन भारत में इसे जंगली मुर्गा ही माना जाता है। 
## अन्य नाम
भारत की अन्य भाषाओं में इस पक्षी के नाम इस प्रकार हैं:-
* गुजराती - चोखरा
* मराठी - चकोतरी, कोकतरी, कस्तूर
* तमिल - सरावा, सरावू कोझी, चकुट्टी कोझी
* तेलुगु - येर्रा कोडी, जिता कोडी
* मलयालम - मुल्लन कोझी, थविट्टु-थलयन कट्टुकोझी
* कन्नड़ - चाचु कोलि 
## विवरण

इस पक्षी के नर और मादा चेहरे और उसके आस-पास थोड़ा भिन्न दिखते हैं। नर की लंबाई ३५ से ३७ से.मी. और वज़न ३४० से ३७० ग्राम होता है जबकि मादा का आकार छोटा होता है और वह कम ही ३३ से.मी. की लंबाई पार कर पाती है। नर की टांगों में दो से तीन नुकीले नाख़ून-नुमा उभार होते हैं और मादा की टांगों में एक से दो उभार होते हैं, जिससे इसको इसका अंग्रेज़ी नाम *Spurfowl* मिला है।

## आवास
यह पक्षी भारत में ही पाया जाता है जहाँ यह गंगा के दक्षिण में ही देखा गया है और मध्य भारत में भी कम ही देखने को मिलता है जबकि दक्षिण भारत में इसकी आबादी काफ़ी है और स्थिर भी है। यह घने जंगलों और बांस के इलाकों में रहना पसन्द करता है। रात को आराम के लिए यह पेड़ों की शाखाओं की शरण लेता है।
## आहार
यह विभिन्न प्रकार के अनाज एवं बीज खाता है और छोटे कीड़े इसे बहुत पसन्द हैं। यह भोजन के लिए खुले में आना पसन्द नहीं करता है और घने झुरमुट में ही अपना भोजन ढूंढ लेता है। 
## प्रजनन
यह मार्च और अप्रैल के महीनों में प्रजनन करता देखा गया है। 
## इन्हें भी देखें
* तीतर
## सन्दर्भ

श्रेणी:भारत के पक्षी
श्रेणी:तीतर
शब्दसंग्रह

किसी भाषा, किसी विषय या किसी व्यक्ति द्वारा प्रयुक्त शब्दों के समुच्चय को **शब्दसंग्रह** (Lexicon) कहते हैं। जिन ग्रन्थों में इन शब्दों का संग्रह किया जाता है उन्हें भी 'लेक्सिकोन' कहा जाता है। 

## इन्हें भी देखिए
* कोश
* कोशरचना

श्रेणी:भाषा
ऑगस्टिन लुई कौशी

right|thumb|300px|ओग्युस्तें लुई कोशी

**ओग्युस्तें लुई कोशी** (Augustin Louis Cauchy / 21 अगस्त 1789 – 23 मई 1857 ई.) फ्रांस के गणितज्ञ थे। वे गणितीय विश्लेषण के अग्रदूत थे। इसके अलावा उन्होने अनन्त श्रेणियों के अभिसार/अपसार, अवकल समीकरण, सारणिक, प्रायिकता एवं गणितीय भौतिकी में भी उल्लेखनीय योगदान दिया। वे फ्रांस की विज्ञान अकादमी के सदस्य तथा 'इकोल पॉलीटेक्निक' (इंजीनियरी महाविद्यलय) के प्रोफेसर भी थे। कौशी के नाम पर जितने प्रमेयों एवं संकल्पनाओं (concepts) का नामकरण हुआ है, उतना किसी और गणितज्ञ के नाम पर नहीं। उन्होने अपने जीवनकाल में ८०० शोधपत्र तथा पाँच पाठ्यपुस्तकें लिखी।

## जीवनी
इनका जन्म २१ अगस्त १७८९ ई. को पेरिस में हुआ। १८१० ई. में वे एकॉल से इंजीनियर बनकर शैरबुर चले गए; वहाँ लाप्लास की मेकानिक सेलैस्त (Mecanique Celeste) और लाग्रांज की फौंक्स्योंजनालितिक (Fonctions Analytiques) का अध्ययन करते रहे। तीन वर्ष पश्चात् स्वास्थ के कारण ये पेरिस लौटे और लाप्लास और लाग्रांज के आग्रह पर इंजीनियरी त्याग गणित को अपनाया।
२३ मार्च १८५७ ई. को उनका देहांत हुआ।

## कार्य
कौशी उर्वरबुद्धि एवं परम व्युत्पन्न गणितज्ञ थे। उन्होंने श्रेणियों, काल्पनिक राशियों, संख्याओं के सिद्धांत, अवकल समीरकणों, प्रतिस्थापन के सिद्धांत, फलनों के सिद्धांत, सारणिकों, समिश्र-फलन, गणितीय खगोलशास्त्र, प्रकाशिकी और प्रत्यास्थता इत्यादि की शुद्ध एवं अप्रयुक्त दोनों शाखाओं पर अन्वेषण किए। १८२१ ई. में अपने ‘कूर दानलीज द लेकौल रॉयाल पोलितेक्निक' (Coursa Analyse de 1 Eole Royal Polytechnique) को प्रकाशित कर इन्होंने विश्लेषण में अंकगणितीकरण युग का श्रीगणेश किया। सर्वप्रथम कोशी ने ही टेलर के प्रमेय का निर्दोष प्रमाण दिया और चलन कलन के मूल सिद्धांतों की अपने नवीन फलन के सिद्धांत एवं सीमा के नियम पर आधारित अतिशोधित व्याख्या प्रदान की। 

उनके प्रमुख कार्यों की सूची नीचे दी गई है:
* तरंग सिद्धान्त, यांत्रिकी, प्रत्यास्थता
* संख्या सिद्धान्त
* समिश्र फलन (Complex functions)
* गणितीय विश्लेषण
* टेलर का प्रमेय
* स्थायित्व (stability)

## इन्हें भी देखें
* कौशी समाकल सूत्र

श्रेणी:गणितज्ञ
श्रेणी:फ़्रांस के लोग
जावा भाषा

*कम्प्यूटर प्रोग्रामिंग में प्रयुक्त 'जावा' नामक भाषा के लिए देखें - *'जावा (प्रोग्रामिंग भाषा)** '' 

----

**जावा भाषा''' (जावा भाषा में : ꦧꦱꦗꦮ बासा जावा; इण्डॉनेशियाई भाषा : बहासा जावा) इण्डोनेशिया के जावा द्वीप के पूर्वी एवं केन्द्रीय भाग के लोगों की भाषा है। पश्चिमी जावा के उत्तरी भाग में भी कुछ स्थानों पर यह भाषा बोली जाती है। जावा भाषा लगभग 7.55 करोड़ लोगों की मातृभाषा है जो इण्डोनेशिया के कुल जनसंख्या के लगभग ३०% हैं। मलेशिया, सिंगापुर तथा सूरीनाम में भी कुछ लोगों द्वारा यह भाषा बोली जाती है।

जावा भाषा अपने पड़ोसी भाषाओं मलय, सुन्दनी (Sundanese), मदुरी (Madurese), बाली आदि से मिलती जुलती है। इसे वर्गीकृत करना कठिन है। इसे आस्ट्रेलियाई-एशियाई परिवार में रखा गया है। संस्कृत का इस पर अमिट प्रभाव है। पुरानी जावा-अंग्रेजी शब्दकोश में २५५००० प्रविष्टियाँ हैं जिनमें से १२६०० सम्स्कृत मूल के हैं। पुरानी जावा भाषा के साहित्यिक रचनाओं में २५% से अधिक शब्द संस्कृत के हैं। जावा के लोगों के नाम में भी संस्कृत की छाप देखी जा सकती है। संस्कृत शब्दों का आज भी खूब प्रयोग होता है। जावा भाषा पर डच और मलय भाषाओं का भी प्रभाव पड़ा है किन्तु संस्कृत जितना बिलकुल नहीं।

जावाभाषा की लिपि जावा लिपि है जो ब्राह्मी से व्युत्पन्न है। 
center|thumb|500px|जावाभाषी क्षेत्र

## इन्हें भी देखें
* जावा (द्वीप)
* जावा साहित्य
* जावा लिपि

श्रेणी:विश्व की भाषाएँ